**Årsmelding 2022 for Rødt Nordre Aker**

 I forhold til vårt arbeid i 2021 som var preget av både pandemi og valgkamp har 2022 vært et mer «normalt» år. Medlemstallet i 2022 har holdt seg på omtrent samme nivå som ved utgangen av 2021, med et jamnt sig av medlemmer inn og medlemmer ut. Antall medlemmer er pr. 31.12.22 ca. 250. Som det også ble nevnt i årsmeldinga fra 2021 har medlemsaktiviteten generelt blitt «normalisert», dvs. at de fleste medlemmer nøyer seg med å betale kontingent, framfor å være aktivt deltakende på møter m.m.

Hjemmeside og Fjesbok-side har fungert på det jevne i 2022, og vi har også etablert en Instagram-konto. Vi har rundt 750 Facebook-følgere og 100 Instagram-følgere.

Årsmøtet ble avholdt 16. februar 2022 i Bydelshuset i Nydalen.

Styret har bestått av:

Medlemmer:

* Leder: Claus Fischer gjenvalg).
* Kasserer: Rolf Wesenberg (gjenvalg). Han meldte seg ut av Rødt tidlig høst pga. partiets offisielle standpunkt til våpenstøtte til Ukraina.
* BU-representant: Tonje Wigelius Olsen (gjenvalg).
* Ozren Zrno (ny).
* Anne-Grethe Tuseth (gjenvalg).
* Frank Ryghaug (ny).
* Rune Holm (ny).
* Malek Rasoul (ny).

Varamedlemmer

* Brita Østvold.
* Even Brockstedt.

I praksis har ikke Tonje og Malek fungert som styremedlemmer fordi de har hatt vakter på jobben på tidspunktene for styremøter. Tonje har av ulike grunner også hatt vansker med å fungere som BU-representant.

Antall styremøter i perioden: 10. (Datoer: 12.1.; 9.2.; 31.3.; 11.5.; 18.8.; 8.9.; 6.10.; 27.10.; 8.11.; 12.12.).

Antall medlemsmøter: 3 (24.4 medlemsmøte om Ukraina-krigen, 29.9. arbeidslivet og vikarbyråer, 24.11. Uformell medlemssamling på Nydalen bryggeri.

Deltakelse i Bydel Nordre Akers politiske nedsatte organer: I bydelsutvalget i Bydel Nordre Aker: Tonje W. Olsen; deltakelse i komitéer tilknyttet BU: I miljø-, plan- og samferdselskomitéen: Claus Fischer (observatør); i Nordre Aker kultur- og oppvekstkomité: Elisabeth Augdahl Bertonen (medlem), vara: Øystein Moe; i tilsynsutvalget for Sogn aktivitetshus og Berg gård avlastning: Tonje W. Olsen (medlem).

Representanter i driftsstyret ved følgende skoler: Berg skole v. Tonje W. Olsen (medlem); Nordre Aker skole v. Hans Magne Ekre (medlem) og Per Aschjem (vara); Tåsen skole v. Even Brockstedt (medlem) og Claus Fischer (vara).

Annet: Deltatt på kurs i Hypersys hos Rødt Oslo: Bla. Rune Holm og Ozren Zrno.

**Saker det har vært jobbet med i 2022:**

* Revitalisering av studiearbeidet. Sammenheng mellom økonomi og politikk; den korporative stat; hva er en revolusjon; innspill til punkter i prinsipprogrammet; Ukraina vs. Russland, norsk utenrikspolitikk, NATO.
* Problemstillinger rundt arbeidslivet og vikarbyråer, og utfordringer rundt å fagorganisere folk som er ansatt i vikarbyråer.
* Stor park i Nydalen (fortsettelse av vårt engasjement i 2021 og 2022).
* Sendt innlegg til lokalavisene Talefoten og Nordre Aker budstikke om Tyrkias krav til Sverige for å bli med i NATO.
* Etablering av en 3. boligsektor. Studier og initiativer. Framlegging av innhold fra bøker om boligpolitikk (Bente Aasjord; Stein Stugu; Kristin Aarland og Jardar Sørvoll).
* Deltaking i «Kutt-strømprisen»-aksjon.
* Deltaking i møter hos «Redd Ullevål sykehus» (som også jobber for utbygging av Aker sykehus og er mot bygging av sykehus på Gaustad).
* Deltaking i møter om utbyggingen av Trollvanns- og Grefsenkleiva til et «gigantanlegg» for skisport.
* Medlemsmøte RNA om Ukraina og Norge.
* Støtteerklæring til de streikende lærere.
* Aksjonsdag for Rødt Oslo- Utdeling av «Rødt Nytt».

Styret i Rødt Nordre Aker, januar 2023.